**020 92 URED ZA RAVNOPRAVNOST SPOLOVA**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje ostvarenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured za ravnopravnost spolova ostvaruje prihode:

* u okviru skupine prihoda 67 Prihodi iz proračuna te izvora financiranja 11 Opći prihodi i primici. U prvom polugodištu 2023. godine isti su ostvareni u iznosu 92.688,33 eura.
* u okviru skupine prihoda 63 Pomoći iz inozemstva i od subjekata unutar opće države te izvora financiranja 51 Pomoći EU. Na ovom izvoru financijska sredstva su osigurana za refundacije putnih troškova radi prisustvovanja sastancima stalnih tijela pri Europskoj komisiji kojih su članovi djelatnici Ureda za ravnopravnost spolova – High Level Group for Gender Mainstreaming i Advisory Committee for Equal Opportunities of Women and Men. U izvještajnom razdoblju nije bilo potrebe za refundacijama.

**RASHODI I IZDACI**

Planirani rashodi odnose se na izradu i praćenje provedbe Nacionalnog plana za ravnopravnost spolova 2022.-2027., provedbu mjera u Nacionalnom akcijskom planu provedbe Rezolucije Vijeća sigurnosti Ujedinjenih naroda 1325 (2000) o ženama, miru i sigurnosti, te srodnih rezolucija, za razdoblje od 2019. do 2023. godine (NAP III) te na administraciju i upravljanje Uredom.

Ukupni rashodi u prvom polugodištu 2023. godine izvršeni su u iznosu 92.688,33 eura, što je 29,09% ukupno planiranih financijskih sredstava za 2023. godinu. U odnosu na isto razdoblje prethodne godine ukupni rashodi su veći za 2,41%.

**Rashodi poslovanja**

Rashodi poslovanja u prvom polugodištu 2023. godine izvršeni su u iznosu 92.688,33 eura, što je 29,50% planiranih financijskih sredstava za 2023. godinu u okviru rashoda poslovanja. U odnosu na isto razdoblje prethodne godine rashodi poslovanja su veći za 2,41%.

***Rashodi za zaposlene***

Rashodi za zaposlene u prvom polugodištu 2023. godine izvršeni su u iznosu 80.479,16 eura što je 35,90% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su manji za 5,24%. Navedeno smanjenje rezultat je odlaska djelatnice Ureda.

***Materijalni rashodi***

Materijalni rashodi u prvom polugodištu 2023. godine izvršeni su u iznosu od 12.209,17 eura što je 13,77% planiranih financijskih sredstava za 2023. godinu u okviru materijalnih rashoda. U odnosu na isto razdoblje prethodne godine materijalni rashodi su povećani za 119,11%.

Do povećanja izvršenja materijalnih rashoda došlo je zbog službenih putovanja u inozemstvo uslijed povoljnih epidemioloških uvjeta, izrade promo materijala za potrebe održavanja konferencija i okruglih stolova, najma opreme i prostora povodom obilježavanja Međunarodnog dana žena te usluga prijevoda i tiskanja publikacije Preporuke Vijeća Europe CM/Rec (2022) 17 o zaštiti prava žena i djevojčica migrantica, izbjeglica i tražiteljica azila, vanjske reprezentacije i nabave cvjetnog aranžmana povodom obilježavanja Međunarodnog dana žena.